גיל המעבר אצל גברים

גיל המעבר אצל גבר או אנדרופאוזה (באנגלית: Partial Androgen Deficiency of the Ageing Male; בראשי תיבות: PADAM), המכונה גם "גיל העמידה", הוא הגרסה הגברית לגיל המעבר אצל נשים. מונח זה החל להתבסס באמצע שנות ה-1990, לאחר שנתגלה שגם בקרב גברים קיימות תופעות דומות לגיל המעבר אצל נשים. האגודה הישראלית העוסקת באופן מקצועי בתחום, שינתה בשל כך את שמה ל"אגודה הישראלית לגיל המעבר לנשים ולגברים". כך עשו גם גופים נוספים, כולל "האיגוד הבינלאומי לגיל המעבר". מקורה של האנדרופאוזה בירידה ברמת ההורמונים האנדרוגניים: בכל שנה יורדות רמות ההורמון הגברי טסטוסטרון ב-1.6%. הירידה ברמת ההורמונים היא תוצאה של ירידה בכמות ובתפוקה של תאי ליידיג (Leydig's cells) המצויים באשכים ואחראים לייצור הורמון הטסטוסטרון. בדיקות רמות הטסטוסטרון מעידות כי כ-20% מכלל הגברים שגילם עולה על 55, סובלים מהיפוגונדיזם - רמות נמוכות של טסטוסטרון. בדיקה קלינית של רמת ההורמון השמיש ביולוגית מעידה כי מחצית מכלל הגברים מעל 55 שנים סובלים מהתופעה. תסמונת גיל המעבר בגברים מאופיינת בירידה בחשק המיני, ירידה בקושי ומשך הזקפה, שינויים במצב הרוח, ירידה ביכולת הלמידה וההתמצאות המרחבית, עייפות, דיכאון וכעס, הפחתה במסה השרירית וירידה בכוח השרירים, נשירת שיער ושינויים ניווניים בעור, בריחת סידן, אנמיה, עלייה בכמות השומן באיברים הפנימיים ועוד. אחד התסמינים העיקריים של גיל המעבר בגברים הוא ירידה בחשק המיני, לצד ירידה בכמות הזקפות העצמוניות, ירידה בפעילות המינית וליבידו נמוך. ההערכה המקובלת בקרב רופאים מומחים במיניות היא שעל כל 15 גברים שמתלוננים על בעיות זקפה, יש גבר אחד שמתלונן על בעיות בחשק המיני. גורם עיקרי לירידה בחשק מיני הוא חוסר בטסטוסטרון היפוגונדיזם המאופיין בירידה בחשק המיני, ירידה באיכות הזקפה ובליבידו. גורמים נוספים הם שימוש באלכוהול וסמים, השמנת יתר קיצונית, תרופות (לטיפול בבעיות בערמונית, לדוגמה), מחלות סיסטמיות קשות (כמו סוכרת), היפרפרולקטינמיה - עלייה בהורמון הפרולקטין. פרולקטין הוא ההורמון האחראי על הנקה אצל נשים, וכשהוא ברמה גבוהה אצל גברים הוא עלול לגרום לירידה בחשק המיני, וכן דיכאון, מתח וחרדה, בעיות בזוגיות, ירידת חשק משנית לבעיות מיניות אחרות (כמו ירידה בזקפה). גברים הסובלים מאין-אונות מתקשים להגיע לזקפה, כאשר הפרעה בזקפה יכולה להיגרם מרמה נמוכה מדי של טסטוסטרון בגוף. על מנת לאבחן אם יש קשר בין גיל המעבר או חוסר בטסטוסטרון לבין אין אונות, בשלב ראשון כדאי לפנות לרופא המשפחה ולשלול בעיות רפואיות כלליות. בחלק גדול מהמקרים עצם הפנייה והברור הראשוני מורידים את המתח, ויכולים לעזור בפתרון הבעיה. טיפול תרופתי הורמונלי בנבידו המיועדת לטיפול גם באין-אונות, יביא את הטסטוסטרון לרמה תקינה ויסייע לשיפור הזקפה. לעיתים ניתן לשלב טיפול בנבידו עם התרופות לזקפה (ויאגרה, סיאליס ולויטרה בטבלייה מסיסה - ורדנפיל) אם התרופות לבדן לא מועילות. מתן תוספת של טסטוסטרון צריכה להיעשות רק לפי הוראות רופא, כי לתוספת טסטוסטרון יכולות להיות גם השלכות שליליות, במיוחד בכל הקשור להתרחבות בלוטת הערמונית. הטיפולים התרופתיים כולם ניתנים במרשם רופא בלבד, ולאחר בדיקות אבחון. הטיפול בהחזרת החשק המיני נעשה באמצעות תכשירים הורמונליים להזרקה נבידו, תכשירים להשתלה תת-עורית, ומדבקות באזור שק האשכים. הטיפול בבעיות זיקפה נעשה בתרופות לזקפה (ויאגרה, סיאליס ולויטרה בטבלייה מסיסה - ורדנפיל). ואם התרופות לבדן לא מועילות ניתן לשלב טיפול הורמונלי בטסטוסטרון נבידו המיועד לטיפול גם באין-אונות. טיפול הורמונלי היפוגונדיזם נבידו גליה סיון, מגיל 40: כך תזהו חסר בטסטוסטרון ותטפלו בו, באתר ynet, 9 ביוני 2009 ד"ר אריק שכטר, מסת השריר בירידה? אולי הטסטוסטרון חסר, באתר nrg, באתר nrg מעריב, 8 באפריל 2010 ד"ר אריק שכטר, הסיבה שגורמת לגברים להשמין, להתעצב ולאבד מהכושר המיני, באתר הארץ, 30 בנובמבר 2014 ד"ר בני שכטר, גם לגברים: איך מתמודדים עם גיל המעבר?, באתר ynet, 20 בנובמבר 2014 נגוהה שפרלינג, "יותר טסטוסטרון, פחות כרס", באתר "דוקטורס", 31 באוקטובר 2012 שרית רוזנבלום, תהיה גבר, באתר "ידיעות אחרונות", 24 בפברואר 2019 לימור גל, עוברים את זה כמו גברים, באתר הארץ, 26 בנובמבר 2005 ד"ר אלי תבדי, ד"ר אלכס בנט, פרופ' עמי סידי, "בעיות גיל המעבר אצל גברים", באתר קופת חולים מאוחדת "חוסר חשק מיני אצל גברים", ד"ר ירון בוקר, אתר שירותי בריאות כללית "גורמים לאין אונות", באתר מכבי שירותי בריאות עלון נבידו, מאגר התרופות, אגף הרוקחות במשרד הבריאות ד"ר רענן טל, אבחון וטיפול בחוסר בטסטוסטרון, באתר שירותי בריאות כללית הבהרה: המידע בוויקיפדיה נועד להעשרה בלבד ואינו מהווה ייעוץ רפואי.